CELEX: 62010CB0302
Language: et
Date: 2012-01-17 00:00:00
Title: Kohtuasi C-302/10: Euroopa Kohtu (kolmas koda) 17. jaanuari 2012 . aasta määrus (Højesteret — Taani eelotsusetaotlus) — Infopaq International A/S versus Danske Dagblades Forening (Autoriõigus — Infoühiskond — Direktiiv 2001/29/EÜ — Artikli 5 lõiked 1 ja 5 — Kirjandus- ja kunstiteosed — Kirjandusteoste lühikeste väljavõtete reprodutseerimine — Ajaleheartiklid — Ajutine ja siirdamiseks vajalik reprodutseerimine — Tehniline protsess, mis koosneb artiklite skaneerimisest, sellele järgnevast teisendamisest tekstifailiks, reproduktsiooni elektroonilisest töötlemisest ja selle reproduktsiooni ühe osa salvestamisest — Ajutise reprodutseerimise toimingud, mis on niisuguse tehnilise protsessi lahutamatu ja oluline osa — Nende toimingute eesmärk, mis seisneb teose või muu kaitstava objekti seaduspärases kasutamises — Nende toimingute iseseisev majanduslik tähtsus)

10.3.2012   
            
            
               ET
            
            
               Euroopa Liidu Teataja
            
            
               C 73/8
            
         Euroopa Kohtu (kolmas koda) 17. jaanuari 2012. aasta määrus (Højesteret — Taani eelotsusetaotlus) — Infopaq International A/S versus Danske Dagblades Forening
   (Kohtuasi C-302/10) (1)
   
   (Autoriõigus - Infoühiskond - Direktiiv 2001/29/EÜ - Artikli 5 lõiked 1 ja 5 - Kirjandus- ja kunstiteosed - Kirjandusteoste lühikeste väljavõtete reprodutseerimine - Ajaleheartiklid - Ajutine ja siirdamiseks vajalik reprodutseerimine - Tehniline protsess, mis koosneb artiklite skaneerimisest, sellele järgnevast teisendamisest tekstifailiks, reproduktsiooni elektroonilisest töötlemisest ja selle reproduktsiooni ühe osa salvestamisest - Ajutise reprodutseerimise toimingud, mis on niisuguse tehnilise protsessi lahutamatu ja oluline osa - Nende toimingute eesmärk, mis seisneb teose või muu kaitstava objekti seaduspärases kasutamises - Nende toimingute iseseisev majanduslik tähtsus)
   2012/C 73/12
   Kohtumenetluse keel: taani
   
      Eelotsusetaotluse esitanud kohus
   
   Højesteret
   
      Põhikohtuasja menetluse pool
   
   
      Hageja: Infopaq International A/S
   
      Kostja: Danske Dagblades Forening
   
      Ese
   
   Eelotsusetaotlus — Højesteret — Euroopa Parlamendi ja nõukogu 22. mai 2001. aasta direktiivi 2001/29/EÜ autoriõiguse ja sellega kaasnevate õiguste teatavate aspektide ühtlustamise kohta infoühiskonnas (EÜT L 167, lk 10; ELT eriväljaanne 17/01, lk 230) artikli 2 ja artikli 5 lõigete 1 ja 5 tõlgendamine — Ettevõtja, mille põhitegevus on ajaleheartiklite kokkuvõtete koostamine skaneerimise abil — Sellise artiklist tehtud väljavõtte salvestamine, mis koosneb märksõnast ning sellele eelnevast ja järgnevast viiest sõnast — Ajutise reprodutseerimise toimingud, mis on tehnilise protsessi lahutamatu ja oluline osa
   
      Resolutsioon
   
   
               1.
            
            
               Euroopa Parlamendi ja nõukogu 22. mai 2001. aasta direktiivi 2001/29/EÜ autoriõiguse ja sellega kaasnevate õiguste teatavate aspektide ühtlustamise kohta infoühiskonnas artikli 5 lõiget 1 tuleb tõlgendada selliselt, et niisugused nn andmehõive protsessi käigus tehtavad ajutise reprodutseerimise toimingud nagu põhikohtuasjas käsitletavad
               
                           —
                        
                        
                           vastavad tehnilise protsessi lahutamatuks ja oluliseks osaks olemise tingimusele, sõltumata asjaolust, et nende toimingutega see protsess alustatakse ja lõpetatakse ning et need eeldavad inimese sekkumist;
                        
                     
                           —
                        
                        
                           vastavad tingimusele, mille kohaselt peab reprodutseerimistoimingute ainus eesmärk olema teha võimalikuks teose või muu kaitstava objekti seaduspärane kasutamine;
                        
                     
                           —
                        
                        
                           vastavad iseseisva majandusliku tähtsuse puudumise tingimusele niivõrd, kui ühelt poolt nende toimingute teostamine ei võimalda saada täiendavat kasu, mis oleks suurem kui kaitstava teose seaduspärasest kasutamisest saadav kasu, ja teiselt poolt see teos ei muutu nende ajutise reprodutseerimise toimingute tagajärjel.
                        
                     
         
               2.
            
            
               Direktiivi 2001/29 artikli 5 lõiget 5 tuleb tõlgendada selliselt, et kui niisugused nn andmehõive protsessi käigus tehtavad ajutise reprodutseerimise toimingud nagu põhikohtuasjas käsitletavad vastavad kõigile direktiivi 2001/29 artikli 5 lõike 1 tingimustele, tuleb järeldada, et need vastavad tingimusele, mille kohaselt ei või reprodutseerimistoimingud olla vastuolus teose tavapärase kasutusega ega mõjutada põhjendamatult õiguste omaja õiguspäraseid huve.
            
         
      (1)  ELT C 221, 14.8.2010.